Borgsjön kirkko

Borgsjön kirkko () on kirkkorakennus, joka sijaitsee Ruotsissa Ången kunnassa.

Aikaisemmin paikalla on sijainnut kivikirkko, joka oli todennäköisesti rakennettu 1300-luvulla. Se purettiin, kun nykyistä kirkkoa alettiin rakentaa vuonna 1766, mutta materiaaleja käytettiin uuden kirkon rakentamiseen. Kirkko rakennettiin rokokoo-tyyliin rakennusmestari Daniel Hagmanin johdolla. Rakennus valmistui vuonna 1768, mutta viimeisiä töitä tehtiin vielä vuonna 1770 ja käyttöön kirkko vihittiin 12. tammikuuta 1772. 

Kirkossa on suorakulmainen runkohuone ja sakaristo on sen pohjoissivulla. Saarnastuoli on vuodelta 1771 ja kastemalja vuodelta 1693. Urut on rakennettu vuonna 1700 ja ne ovat ensimmäiset Medelpadissa rakennetut urut.

Nykyinen sipulikupolinen kellotapuli on rakennettu vuonna 1783 ja siellä on kolme kelloa.

Lähteet 
 Borgsjö-Haverö församling: Borgsjö kyrka

Aiheesta muualla 

Västernorrlandin läänin kirkot
Ången kunta
Ruotsin kivikirkot
Kirkot Härnösandin hiippakunnassa